Һигеҙенсе тиҫтәне ваҡлаған Фазулла Фәйзулла улы Сәйетов тураһында ишеткәнем бар ине. Мине уның үҙ өйөндә музей булдырыуы менән бергә (Ырымбур өлкәһенең Новосергиевка ауылы) “Туҡсоран һылыуы” тигән портреты ғәжәп итте. Үҙенең замандашын портретын ҙурайтып эшләткән ул. “Дева Мария, тиҙәр ҙә хайран ҡалалар. Ә ниңә беҙҙең башҡорт ҡыҙҙары һоҡланмаҫлыҡмы ни? Бына ҡара әле, ҡыҙым, ниндәй гүзәл ҡыҙ!” – тигәс, уның ҡараштары менән портретҡа бағам. Ысынлап та, беҙгә үҙебеҙҙең матурлыҡты ғына түгел, тиңдәр араһында тиңлегебеҙҙе күптән танырға кәрәк!